Es basa en l'episodi de Little Big Horn, quan el coronel Custer va ser derrotat pels sioux de Crazy Horse. Henry Fonda és un reflex del Custer real, aquest militar genocida que el cinema va redimir parcialment. Però el seu àlter ego de Fort Apache és presentat com el militar altiu, egocèntric, racista i paranoic capaç d'enviar els seus homes a una mort segura per no assumir els seus errors i empassar-se el seu orgull.